બોટાદ જિલ્લાના બરવાળા ખાતે બીઆરસી ભવન ખાતે તા. ૩૧-૮-ર૦૧૮ના રોજ દિવ્યાંગ બાળકો દ્વારા નંદ મહોત્સવની ઉઝવણી કરવામાં આવી હતી. દિવ્યાંગ બાળકોએ મટકીફોડ, નૃત્ય, રાસગરબા સહિત કેક કાપી કૃષ્ણ જન્મની ઉજવણી કરી હતી. વિવિધ પ્રકારના તહેવારોની ઉજવણીમાં દિવ્યાંગ બાળકોને સામેલ કરવાથી તેમના આત્મવિશ્વાસ નવુ જાણવાની પ્રવૃત્તિ, સામાજિક પુનઃસ્થાપના અને દિવ્યાંગો લઘુતાગ્રંથી મુકત થયા તેમજ શાળા- ઘર કક્ષાએ ઉજવાતા તહેવારોના ભાગીદાર થવા ઉત્સાહી થાય તેવા હેતુથી દિવ્યાંગ બાળકોનો મટકીફોડ, રાસ-ગરબા, નૃત્ય જેવા કાર્યક્રમો યોજવામાં આવ્યા હતાં. જેમા બાળકો રાસ-નૃત્ય અને સંગીતના તાળે ઝુમી ઉઠ્યા હતાં. આ કાર્યક્રમમાં વાલીઓ પણ મોટી સંખ્યામાં ઉપસ્થિત રહ્યા હતાં.